Source: http://www.bihon.ro/oradenii-prima-optiune-la-calificare/news-20090920-02501491
Timestamp: 2017-11-21 08:07:14+00:00

Document:
Orădenii, prima opţiune la calificare - BIHON
Orădenii, prima opţiune la calificare
20. septembrie 2009 12:51
Orădeanul Andelko Mandic a marcat nu mai puţin de 34 de puncte
Baschetbaliştii de la CSM Oradea au învins CSM Bucureşti cu scorul de 84-64 în Cupa României.
Baschetbaliştii pregătiţi de antrenorul Attila Vereş şi-au mărit considerabil şansele de calificare în turul doi al Cupei României, în urma victoriei obţinute cu CSM Bucureşti. Chiar dacă e o formaţie nou-promovată în Divizia A, din lotul bucureştenilor fac parte mulţi jucători experimentaţi şi de valoare, dintre care se remarcă fostul fundaş al naţionalei, Paul Helcioiu.
În faţa a aproximativ 500 de suporteri, orădenii au făcut două sferturi de vis, în care şi-au surclasat clar adversarii. Cu acelaşi nucleu de jucători ca în sezonului trecut, dar cu un plus considerabil sub panou prin venirea sârbului Gnjato, gazdele s-au distanţat la un maxim de 31 de puncte de bucureşteni, care în primele zece minute nu au avut nici o replică.
După pauză însă orădenii au lăsat-o mai moale, în timp ce oaspeţii au profitat din plin. Cu Helcioiu în zi mare, bucureştenii au revenit în doar câteva minute de joc la 15 puncte diferenţă, scor 50-65. Antrenorul Attila Vereş a cerut însă time-out, folosind timpul de odihnă pentru a-şi muştrului jucătorii. Gazdele şi-au revenit în sfertul patru, când au revenit din nou la o diferenţă de 25-28 de puncte, însă în cele din urmă orădenii au învins la „doar” 20 de puncte, după ce Helcioiu a reuşit un coş de trei puncte în chiar ultima secundă, o reuşită care sperăm să nu conteze foarte mult în contul „dublei” cu CSM Bucureşti din prima etapă a Cupei României.
Arena Antonio Alexe. Spectatori: circa 500
CSM Oradea – CSM Bucureşti 84-64 (23-13, 29-8, 15-29, 17-14)
CSM Oradea: Mandic 34, Mijuskovic 13, Martinovic 6, Hora 14, Gnjato 9, Szijarto L 8, Kiss A, S. Pop, Vesa, Ştefan Vasile, A. Pascu. Antrenor: Attila Vereş.
CSM Bucureşti: Helcioiu 25, Marojevic 18, Samilovic 7, habus 5, Tamfirescu 2, santana 7, Grecu, Vizitiu, ştefănescu, Mijajlovic, Dragoş. Antrenor: Tudo Costescu.
Arbitri: Doru Vinaşi – Vlad Potra, Alin Dragoş
Taguri: baschet, csm bucuresti, csm oradea, cupa romaniei

References: CSM 
 CSM 
 CSM 
 CSM 

CSM 
 CSM 

CSM 

CSM 
 csm 
 csm